नितीन नांदगावकर

आधीचे मनसे पदाधिकारी आणि आताचे शिवसैनिक असलेले नितीन नांदगावकर पुन्हा एकदा चर्चेत आले आहेत ते त्यांनी मुंबईतल्या वांद्रे भागातल्या एका दुकानदारास त्याच्या दुकानाचं नाव बदलण्यासाठी दिलेल्या धमकी मुळे. 

वांद्रे परिसरात कराची नावाचं एक मिठाईच दुकान आहे. या दुकानाचं नाव बदलण्याची मागणी नंदगावकर यांनी केली आहे. मुंबईत कराची नावाने कोणताही व्यवसाय होऊ देणार नाही, असं नांदगावकर यांचं म्हणणं आहे. 

या मुद्द्यावरून दुकान मालकाशी वाद घालतानाचा नांदगावकर यांचा एक व्हीडिओ व्हायरल झाला आहे. नांदगावकर चर्चेत येण्याची आणि वादात सापडण्याची ही काही पहिली वेळ नाही. 

नांदगावकर उत्तर भारतीयांविरोधात आक्रमक भूमिका घेताना दिसतात. त्यासाठी ते अनेकदा हातात कायदाही घेतात आणि प्रसंगी हाणामारी करतात. उत्तर भारतीयांवर केलेली दादागिरी ते सोशल मीडियावर दाखवतात आणि त्यांचे व्हीडिओ व्हायरलही होतात. 

नितीन नांदगावकर हे सामान्य मराठी माणसाची बाजू घेतात, असं काही जणांना वाटतं, तर काहींच्या मते ते गुंडगिरी करतात. 

पण, नांदगावकर कोण आहेत आणि त्यांच्यावरच्या आक्षेपांविषयी त्यांचं काय म्हणणं आहे, हे आपण... आणखी 4000 वर्णांसाठी लेख सुरू ठेवा:
जाणून घेणार आहोत.

नितीन नांदगावकर कोण आहेत?

नितीन नांदगावकर हे स्वत:ची ओळख राजकारणी, सामाजिक कार्यकर्ता अशी करून देतात. सध्या ते शिवसेनेत आहेत. यापूर्वी ते महाराष्ट्र नवनिर्माण सेनेत होते. त्यावेळी ते मनसे वाहतूक सेनेचे सरचिटणीस होते. गेल्या वर्षी विधानसभा निवडणुकीपूर्वी त्यांनी शिवसेनेत प्रवेश केला.

ते परप्रांतीयांविरोधातील भूमिकेसाठी ओळखले जातात. परप्रांतीय रिक्षाचालकाला केलेली मारहाण असो की दवाखान्यात जाऊन डॉक्टरांना दिलेला दम असो, नांदगावकर कायमच फेसबुक व्हीडिओच्या माध्यमातून चर्चेत असतात.

त्यांच्या कामाच्या या स्टाईलमुळे पोलिसांनी त्यांना मुंबई आणि पालघर जिल्ह्यातून तडीपार करण्याची कारवाई केली होती.

नांदगावकर आधी केव्हा चर्चेत आले होते?

नांदगावकर यांनी 16 जुलैला मुंबईतल्या एका हॉस्टिपलला भेट दिली. 

याविषयी शेअर केलेल्या फेसबुक पोस्टमध्ये त्यांनी लिहिलंय, "मला सकाळी फोन आला आणि... एका रुग्णाच्या नातेवाईकानं सांगितलं की, 8 लाख भरा आणि मगच मृतदेह ताब्यात घ्या, असं हॉस्पिटल प्रशासनाकडून त्यांना सांगण्यात आलंय. मी त्यांना सांगितलं की, मला 2 तास द्या. मी येतो तोपर्यंत हॉस्पिटलमध्ये सांगून ठेवा. मी येतोय, जे काही होईल ते समोरासमोर होईल."

एवढे पैसे न भरता आपण मृतदेह सोडवून घेतल्याचं ते सांगतात. हॉस्पिटल प्रशासन दादागिरी करत असल्याचा त्यांनी आरोप केला. या प्रकारानंतर आता आपल्याला जिवे मारण्याची धमकी आल्याची तक्रार नांदगावकर यांनी नेहरूनगर पोलीस ठाण्यात केली आहे.

या घटनेपूर्वी त्यांनी मुंबईतल्या नानावटी रुग्णालयात जाऊन तिथला मृतदेह ताब्यात घेतला होता. ही घटना त्यांनी फेसबुक लाईव्हच्या माध्यमातून सगळ्यांसमोर मांडली होती.

ही झाली आताची घटना. पण नितीन नांदगावकर कायमच आक्रमक पद्धतीनं काम करत आले आहेत.

 काही दिवसांपूर्वी त्यांनी रिक्षामधील मीटरमध्ये गडबड केल्यामुळे भाडे वाढवून घेणाऱ्या रिक्षाचालकाची रिक्षा फोडली होती. तसंच एकदा एका परप्रांतीय रिक्षावाल्याला मारहाणही केली होती. हे सगळे व्हीडिओ सोशल मीडियावर उपलब्ध आहेत.

नांदगावकर हे सरकारचं अपयश?

ज्येष्ठ पत्रकार रवींद्र आंबेकर यांनी मॅक्स महाराष्ट्रवर लिहिलेल्या लेखात म्हटलं आहे की, सत्ता शिवसेनेची आहे. सत्ता असतानाही नांदगावकर यांना बिलं कमी करण्यासाठी धमकवण्याचे प्रकार करावे लागत असतील तर मग हे अपयश कुणाचं आहे."

"रूग्णालयांची बिलं न परवडणारी आहेत,...